琴晚涼涼地唔算太熱，所以就一於食大排檔，唔係等遲啲再熱啲就食唔到啦🙈但好可惜冇曬wasabi手撕雞。我地兩個人嗌左紅燒乳鴿，沙拉醬烤骨，豉油雞同蒜蓉粉絲蒸節瓜。 紅燒乳鴿係即叫即整，熱騰騰新鮮出爐，乳鴿啲皮係脆嘅，肉都算嫩口，不錯吃。沙拉醬烤骨啲沙拉醬係混咗wasabi 架，一啲都唔漏,啲肉唔會好硬，同啲汁都夠多。豉油雞幾入味，同啲雞係嫩嘅。不過個蒜蓉蒸節瓜就平平無奇，冇咩特別。總括黎講啲野食嘅份量都幾多同都算抵食。